Downloaded from YTS.MX
Official YIFY movies site: YTS.MX
Azt mondják, étkezzünk egészségesen,
hogy az üzletek szélső részén vásároljunk,
de szerintem sokan nem veszik észre,
hogy az a rész rejtheti magában a legtöbb veszélyt.
BILL MARLER, ÉLELMISZER-BIZTONSÁGGAL FOGLALKOZÓ ÜGYVÉD
MÁR 30 ÉVE HARCOL AZ ÁLDOZATOKÉRT.
Ahogy körülnézek,
úgy 10-15 olyan terméket látok,
ami szennyezett volt, vagy akár pereskedtem is miattuk.
AZ USA-BAN ÉVI 48 MILLIÓ EMBERT ÉRINT ÉLELMISZEREKHEZ KÖTHETŐ MEGBETEGEDÉS
A JÁRVÁNYÜGYI HIVATAL SZERINT.
Római salátával kapcsolatban rengeteg ügyben pereskedtem már.
A darabolt gyümölcs számtalan járványt okozott.
Sárgadinnye.
Eper.
Karamellás alma.
Paradicsom. Hagyma. Süteménytészta.
Gyermektápszer.
Gabonapehely.
Csirke. Ezek a termékek valószínűleg mind szennyezettek.
A JÁRVÁNYÜGYI HIVATAL, AZAZ A CDC AKÁR HETI 36 JÁRVÁNYKITÖRÉST IS VIZSGÁL.
Kezdem úgy érezni, hogy semmi sem biztonságos vagy ehető, nem?
Na igen, az iparág elég vegyes üzeneteket közvetít felénk.
Azt akarják, hogy vegyük meg a termékeiket,
de végső soron nem akarnak felelősséget vállalni az árucikkeikért.
Akkor jövök én.
Az egész világon nálunk a legbiztonságosabb az élelmiszer-ellátás.
A legbiztonságosabb élelmiszer-ellátás.
Ne feledjük: az élelmiszer-ellátás
nálunk a legbiztonságosabb.
Egy hepatitisz A-járványt vizsgálnak, ami valószínűleg friss bioeperhez köthető.
Szalmonellajárvány több államban.
Egészségügyi szakértők szerint egyes mogyoróvajak okozhatták.
Legalább két csecsemőhalál kellett a visszahíváshoz,
és számos megbetegedés köthető a tápszerhez.
Különféle márkájú süteménykeverékek 16 embert fertőztek meg,
egyiküknél veseelégtelenséget okozva.
Az élelmiszer-ellátásunkat a legbiztonságosabbnak tartjuk.
Szerintem így is van.
Az emberek májfunkciós zavarral kerültek kórházba,
és néhányuknak az epehólyagját is eltávolították.
Minden negyedik nyers csirke szalmonellával fertőzött.
A CDC római salátát érintő újabb E. coli járványról számolt be.
A világon a legbiztonságosabb az élelmiszer-ellátásunk.
Egy coloradói farmról származó dinnye lisztériával fertőzött.
Négypercenként szállítanak valakit kórházba
ételmérgezés következtében.
Továbbra is itt legyen a legbiztonságosabb!
A legbiztonságosabb.
Az egész világon.
A legbiztonságosabb.
A világ legbiztonságosabbja.
A miénk a legjobb, leghatékonyabb, legbiztonságosabb élelmiszer-ellátás.
A mindenit! Maradjon is így!
MEGMÉRGEZVE: VESZÉLYES ÉTELEK
Élőben, 11 órakor.
A helyi egészségügyi tisztviselők intelme.
Életveszélyes betegségre figyelmeztetnek, mely a környéken bukkant fel.
Negyvenöt ember…
Úgy emlékszem rá, mintha csak tegnap lett volna.
Washington államban egy E. coli járvány ütötte fel a fejét.
Ismeretlen eredetű.
Az egész dolog akkor kezdődött,
amikor a fertőző gyermekbetegségek egy specialistája felhívott. Azt mondta:
„Harminc órán belül 11…
SEATTLE-I GYERMEKKÓRHÁZ
E. coli O157-tel fertőzött beteget láttam el.
Még sosem találkoztam ilyesmivel.”
Ez számomra bekapcsolt egy vészjelzést,
hogy valami borzalmas dolog történik.
Hét új E. coli fertőzéses esetet igazoltak ma reggel…
…a betegek kórházban maradnak.
21 gyermek került nyugat-washingtoni kórházakba.
Egyes szakértők szerint a helyzet rosszabbodni fog.
Nem tudtuk,
hogy ez lesz az USA legnagyobb élelmiszer-eredetű járványa.
Épp kikerültem az aktív állományból. Tengaralattjáró-mérnökként szolgáltam.
Nős voltam.
A nagyobbik fiam kilencéves volt, a kisebbik 16 hónapos.
Keringtek már hírek… Híresztelések egy E. coli járványról.
Nem jelentett semmit. Sosem hallottam róla.
Mi bajunk lehet?
Az E. coli fertőzés meglehetősen új.
Nem tudjuk, egyesek miért betegszenek meg súlyosan a baktériumtól.
Mr. Kobayashi! Elmondaná, hogy az aggodalomra okot adó…
A járvány alatt főleg az E. coli O157-ről adtunk tájékoztatást.
Pár hétig Tony Faucinak éreztem magam.
A legtöbb embernél az átlagos lappangási idő három-négy nap.
A gond az, hogy akár kilenc nap is eltelhet a megbetegedésig.
Az ilyen típusú betegségeknél a megelőzés alappillére
az alapos kézmosás…
Az E. coli a baktériumok általános kategóriáját jelöli.
Ezek természetes lakói az ember bélflórájának.
Nagyon sokféle E. coli baktérium létezik.
A legtöbbjük ártalmatlan.
De vannak olyanok, mint például az E. coli O157,
amelyek komolyan megbetegíthetnek.
Pár nap alatt kiderült,
hogy egy gyorsétteremlánc nem kellően átsütött hamburgereihez köthető.
150-nél is többen betegedtek meg a romlott hústól
az étteremlánc idahói és washingtoni éttermeiben.
Egy gyermek meghalt.
Az egyik fő probléma az E. coli O157-tel, hogy úgynevezett shigatoxint állít elő.
A baktérium a bélbe jutva ezt a toxint kezdi termelni,
amely a vérbe jutva elpusztítja a vörösvérsejteket,
és a lebomlott vörösvérsejtek szervi elégtelenséget okoznak.
Leáll a veseműködés.
És ezért halnak meg a gyerekek.
Csak ebben az államban több mint 312 esetet regisztráltak.
Ma újabb haláleset történt.
MEGHALT EGY KISLÁNY
Amikor a Jack in the Box étteremlánc ügye kirobbant,
már négy éve végeztem a jogi egyetemen.
Harmincnégy éves voltam.
Egy korábbi ügyfelem hívott fel telefonon azzal,
hogy egy barátjának a lánya, Brianne Kiner kórházban fekszik.
Megkértek, hogy találkozzak velük.
A kislány már úgy négy és fél vagy öt hónapja kórházban volt.
Rengeteg gép volt körülötte,
vezetékek, csövek lógtak ki belőle.
Kimentem a szobából. Elsírtam magam.
Mert nagyon nehéz volt, tudja?
Még ma is nehéz visszagondolni Brianne-re abban a helyzetben.
Annyira kiszolgáltatott volt!
És csak egy hülye hamburgert evett.
Az étteremlánc igazgatótanácsa teljes körű vizsgálatot rendelt el
a halált okozó hiba ügyében.
A nyomozók és az egészségügyi hatóság
megállapították, hogy a fiam egy másik gyermektől fertőződött meg a bölcsődében.
A gyermekkórházban jelenleg 18 gyermeket kezelnek.
Közülük négy nem hamburgertől, hanem más személy által fertőződött meg,
másodlagos fertőzéssel.
GYÓGYULJ MEG HAMAR, RILEY!
Egyszer csak megjelent két új orvos.
Úgy gondolták, hogy hemolitikus urémiás szindróma alakult ki nála,
vagyis lényegében
annyira leromlott az állapota,
hogy az E. coli gyakorlatilag belülről emésztette fel őt.
Egyik szervét a másik után.
Emlékszem, újságkivágásokat őriztem meg, hogy egy nap, mikor majd
beszélhetek a fiammal, elmondhassam…
mennyire bátor volt,
és hogy mennyire büszke voltam rá.
Bemutatom Vicki és Darin Detwilert.
A 16 hónapos kisfiuk továbbra is válságos állapotban fekszik
a tacoma-beli gyermekkórházban.
Azt szeretném megkérdezni,
hogy mi a terve a fertőzött hús ügyében?
Először is világossá kell tennünk a gyorséttermet üzemeltető embereknek,
hogy eleget kell tenniük az ételkészítési szabályzatnak…
Az egyesült államokbeli szabályzat szerint
a hamburgerhúst legalább 60 fokon kell sütni.
Washington államban
ezt mi 68 Cº-ra változtattuk, mert észrevettük,
hogy az O157-tel fertőzöttek közül sokan félig nyers hamburgerhúst fogyasztottak.
John! Sokan figyelemmel kísérik a történteket,
de szerintem még van, ami nem világos.
Nem kellően átsült vagy fertőzött hús okozta a problémát?
Barry! Azt hiszem, a zavart az iparág nyilatkozatai okozzák,
így próbálva lerázni a felelősség egy részét. A válasz: mindkettő.
A cég nem követte az előírást,
melyet Washington államban megkövetelnek,
és melyről a cég szerint nem volt tudomásuk.
Így utólag úgy gondolja,
hogy az étteremlánc fittyet hányt bizonyos dolgokra, például a törvényre?
Ezt egyáltalán nem gondolom.
Sosem hagynánk figyelmen kívül a törvényeket.
Miért tenne így bármelyik cég is?
A kutatás során úgy egymillió oldalnyi dokumentummal árasztottak el.
Biztos vagyok benne, hogy azt hitték, nem olvasom át őket,
de nagyon érdekes dolgokat találtunk bennük.
A Jack in the Box egyik alkalmazottja
levélben javaslatot tett. E szerint:
„Nem sütjük meg eléggé a húst, és panaszkodnak a vendégek.”
Aztán megtalálja az ember a valódi bizonyítékokat.
Nemcsak hogy megkapták Washington állam tájékoztatását
a sütési időtartam új szabályozásáról,
hanem el is gondolkodtak rajta,
mégis úgy döntöttek, hogy figyelmen kívül hagyják.
A HÚS KÖNNYEBBEN RÁGÓSSÁ VÁLIK.
Miután ezt megláttam,
felhívtam a Jack in the Box ügyvédjét, és azt mondtam: „Nektek annyi.”
Az étteremlánc elismerte, hogy elkeverték az állami ajánlást,
mely szerint minden hamburgerhúst 68 fokon kell megsütni.
Azt mondják, akkor találták meg, mikor…
Szülőként próbálod megvédeni a gyerekeidet.
Aztán jön egy megfoghatatlan valami, amiről semmit sem tudsz,
amiről még sosem hallottál.
Lesújtó.
Az orvos azt mondta: „Más véleményét is kikérik majd,
újra és újra, de ezen a ponton nincs már esély a gyógyulásra.
Jelentős mértékű a szervek károsodása,
és nem tudunk elég oxigént a szervezetébe juttatni.
Az agykárosodás mértéke ezen a ponton akkora,
hogy a további életben tartása
már csak kínzás lenne számára.
Nem segítene rajta.”
Megkértem őket, hogy húzzanak ki belőle mindent, hogy ölbe vehessem.
ÉDESANYA
És meg kellett kérnem dr. Crane-t, hogy nézzen rá,
mert az járt a fejemben, hogy ha szorosan fogom,
akkor a kis szíve tovább ver, és tovább lélegzik.
TUDÓSÍTÁS BELLINGHAMBŐL
Négy gyermek meghalt.
El tudja ezt képzelni?
Egy hamburgertől haltak meg, amit a Jack in the Boxban ettek.
Egy szülő képtelen az ilyet feldolgozni.
És el kell mondanom, hogy az E. coli O157 okozta halál szörnyűséges.
Nem szép halál.
Az étteremlánc ügyvédei egyezséget ajánlottak.
Volt benne egy kitétel, hogy sosem beszélhetünk róla.
Én már akkor eldöntöttem,
hogy kizárt, hogy életem végéig hallgatok arról,
mi volt a fiam halálának oka.
Nonszensz volt, hogy ne tegyek semmit, még ha új állást kell is találnom.
Professzor és dékánhelyettes vagyok.
Fő területünk az élelmiszeripari ügyek szabályozása…
Élelmiszer-biztonságot és -szabályozást tanítok diplomás hallgatóknak.
Tennem kellett valamit, hogy mások ne kerüljenek az én helyzetembe.
Jó estét! Államunkban eddig ez a legnagyobb ilyen jellegű kártérítés.
A Jack in the Box éttermek anyavállalata
több millió dollárt fizet ki a félkész hamburgerek miatt.
Az egyezség várhatóan legalább tízmillió dollárba kerül.
4,4 millió dollár.
15,6 millió dollár.
Biztosak vagyunk benne, hogy a pénz elegendő lesz
Brianne kezelésére élete végéig, ámbár…
Bill Marler nem csupán az ilyen jellegű járványok
kitöréséért felelős cégek elleni perek
legfontosabb ügyvédjévé,
de sokkal nagyobb szószólójává is vált.
Túl sok olyan gyereket látogattam meg,
akiknek nem is kellene betegnek lennie.
Felháborító…
Az USA élelmiszer-biztonsági reformjának egyik meghatározó hangja lett,
aki egy felperes ügyvédjeként kezdte.
A konkrét ügyre visszatérve, hogyan szennyeződött be a hús?
Nem tudjuk pontosan,
hogyan szennyeződtek be az étteremlánc hamburgerpogácsái,
de általában véve tudjuk, hogyan történik.
Általában a vágóhídon.
Az állat levágása során belevágnak a bélbe.
De az egész húsipar azon a tényen alapult,
hogy a vágóhidak és a marhahús-csomagolók lényegében azt tesznek, amit akarnak.
És a fogyasztókon múlott,
hogy kisüssék a termékből az E. colit.
Aki vesz egy szelet steaket, egy állat húsának egy darabját veszi meg.
Ha E. colival szennyezett, az kívül található, nem a közepén.
Tehát a steak kérgesre sütése elpusztítja.
A probléma az, hogy ha darált húst veszünk,
akkor a külső része a belsejébe is kerül.
Nem elég, hogy minden állatot egy helyen mészárolunk le,
hanem több állat darabjait darájuk össze egy nagy kupac katyvasszá.
A hamburgerpogácsa néha akár 400 állat
húsának összekeveréséből is állhat.
Belegondolni is szörnyű!
Ha közülük csak egy állatban is megtalálható volt a toxikus E. coli,
akkor bajban vagyunk.
A Jack in the Box ügye után USDA-től,
azaz a Mezőgazdasági Minisztériumtól találkoztak az áldozatokkal,
és a Clinton-kormányzat becsületére legyen mondva,
aktivisták voltak a javából.
Mike!
Az egyikük Mike Taylor.
A legnagyobb mértékben redukálni kívánjuk a hús- és baromfiételek
fogyasztásával összefüggő, élelmiszer- eredetű megbetegedések kockázatát.
Köszönöm.
A USDA hivatalos álláspontja szerint
ez nem a szabályozó rendszer vagy az ipar felelőssége.
A fogyasztónak kell megsütni és biztonságossá tenni a termékeket.
A lényeg, hogy a nyers hús baktériumokat tartalmaz.
Amiket a megfelelő sütés elpusztít.
A gyermekeiket vesztett anyáknak és a járvány által érintett családoknak
ez egy megrázó és teljességgel elfogadhatatlan felismerés volt.
Azonnal cselekednünk kellett, hogy változtassunk a folyamaton.
Olyan döntést hoztam, mely szerint az O157:H7 szennyezőanyagnak minősül,
az ezzel szennyezett marhahús pedig illegálisnak,
így a USDA intézkedhet, hogy gyorsan kivonja a piacról.
Ez sorsfordító volt, mert azt jelentette, hogy nem kerülhet a húsba.
Ha mégis benne volt, ki kellett vonni a piacról.
A manapság tapasztalható arányok minimálisak,
és ritkán fordul elő darált marhahússal kapcsolatos E. coli járvány,
így ez egy erős bizonyíték ezen reformok hatásossága mellett.
ZSÍRSZEGÉNY
EXTRA ZSÍRSZEGÉNY
Harminc évvel ezelőtt
minden ügyem az E. colival szennyezett hamburgerhúsról szólt.
Mára ez nullára csökkent.
Vagyis ez egy sikertörténet.
A JACK IN THE BOX-FÉLE JÁRVÁNY ÖRÖKRE MEGVÁLTOZTATTA A MARHAHÚSIPART.
DE NEM OLDOTTUK MEG A KÓROKOZÓK PROBLÉMÁJÁT MÁS ÉLELMISZEREKBEN.
Régen a hamburgerek jelentettek E. coli fenyegetést.
Azt gondolnánk, ha nem eszünk hamburgert, minden oké.
A CDC ma figyelmeztetést adott ki egy,
a bébispenóthoz kötődő E. coli járványról.
Figyelmeztetik a fogyasztókat,
hogy ne egyenek a Josie's Organics biobébispenótjából.
Számos E. coli esetet hoztak összefüggésbe bio-leveleszöldségekkel.
És most az E. colit
sokkal inkább a saláta okozza, mint a darált marhahús.
Ha hamburgert fogyaszt,
a legveszélyesebb összetevő nem a húspogácsa,
hanem a hagyma, a saláta és a paradicsom.
MISSOURI ÁLLAM, ST. LOUIS
Ha romlott krumplisalátát ettem, vagy valamitől ételmérgezést kaptam,
azt hittem, ennyit jelent az élelmiszer-eredetű megbetegedés.
Stephanie az indulás reggelén odajött hozzám,
és azt mondta, úgy érzi, hogy kissé…
Hogy felfújódott, és hasmenése van.
Azt gondolta, hogy csak feszült,
és nem idegeskedtünk miatta.
Egy, kettő, három!
Hölgyeim és uraim! Hadd üdvözöljem önöket Punta Canában!
Mikor az üdülőbe értünk a Dominikai Köztársaságban,
úgy érezte, kicsit jobban van.
Elment letusolni.
De az éjszaka folyamán egyre rosszabbul lett,
és akkor jöttem rá, hogy segítségre van szükségünk.
Egy igazi rémálom volt vizsgálatokkal és orvosokkal.
Azt mondogatták, hogy jobban lesz, és adnak neki antibiotikumot.
„Elkapott valami nyavalyát, de holnap visszamehet az üdülőbe.”
Aztán másnap reggel,
amikor bemehettem meglátogatni,
nem ismert fel.
Kitépkedte a haját.
Mondom: „Rohama van!”
A veséi leálltak, az agya pedig megduzzadt.
Kiküldtek, és mindenki berohant.
Olyan volt az egész, mint egy rémálom.
Teljes egészében.
Az orvos félrehúzta Candie-t,
és azt mondta: „El kell innen vinniük őt.”
Azonnal hazamentem, és felhívtam vagy egy tucat mentőhelikopteres céget.
Az egyik rögtön el tudta szállítani.
SZENT LUKÁCS KÓRHÁZ
Másnap reggelre találták meg
a shigatoxint a szervezetében,
és így diagnosztizálták az E. coli fertőzést.
Azt mondták, talán a reggelt sem éri meg, és hogy hívjam haza a fiamat.
Hamarosan érkezett egy pap feladni az utolsó kenetet.
Stephanie állapota egyik napról a másikra rohamosan romlott,
és kritikus állapotba került.
Úgy hittem, már csak pár órája van hátra.
Nagyon ijesztő, amikor egy teljesen egészséges,
sportos 17 éves lány tavaszi vakációra indul,
48 óra múlva pedig már haldoklik.
A lányunk fertőző betegségeket kezelő orvosa
minden információt összeszedetett velünk.
Beszéltünk a barátaival. Átnéztük a költéseit, hogy megtudjuk, mit evett.
Azt gondoltuk, bármit is evett… Az információ segíthet megmenteni őt.
Alaposan utánanéztünk, mit fogyasztott az előző egy-két hétben.
Egy barátja, akivel a Panerában evett, küldött egy képet egy kiírásról.
Addig nem esett le a dolog. Római saláta?
Több tucat ember került kórházba E. coli fertőzés gyanújával.
Kilencvennyolc ember 22 különböző államból,
így ez az elmúlt 12 év legnagyobb, több államot érintő E. coli járványa.
Az érintett terület az arizonai Yuma.
Az USA-ban fogyasztott saláta zömében két helyről származik.
A kaliforniai Central Valley-ből és az arizonai Yumából.
Az USA a leveles zöldségek egyik legnagyobb termelője és exportőre.
Vagyis a Yumában és Salinasban termesztett salátát a világon mindenhová szállítják.
Egy globális élelmezési rendszerben
mindenhová importálunk és exportálunk élelmiszert.
Tehát az itt felmerülő problémák bizonyosan máshová is átvihetők.
A baktériumokat nem érdeklik a határok.
Nem érdeklik őket az import- és exportkorlátozások.
Senki sem főzi meg a salátát.
Ezt a kockázatot otthon nem befolyásoljuk. Frissen esszük.
Nincs semlegesítési lehetőség.
Moshatjuk, de azzal nem semmisítjük meg a baktériumot.
A „bio” pedig azt jelenti, hogy kevesebb vegyszert, rovarirtót használtak,
nem pedig azt, hogy a zöldség kórokozómentes.
Magyarázza el, hogyan kerül az E. coli a salátára!
Igazából nem a saláta tehet róla.
- Úgy van. Nem. - Az állatállomány.
Az állattartási módszereink elősegíthetik a kórokozók szaporodását.
Ha összezsúfoljuk az állatokat,
és akár csak egy is hordoz az E. coli O157-hez hasonló kórokozót,
akkor azt a baktériumot kiürítheti magából.
Aztán a szarvasmarha-ürülék belemosódik
a patakokba, csatornákba, öntözőcsatornákba,
és ezek vizét használva öntözik a növényeket.
A kórokozóknak az állatoktól
a terményekig terjedő átviteli rendszert adunk.
Az állati ürülék kezelésének szabályozása minimális.
Vannak erre vonatkozó törvényeink, de nem tartatják be őket.
Ez egy amerikai botrány.
Stephanie megbetegedését az arizonai Yumában termesztett római saláta okozta.
A pontos származási helye a Wellton-csatorna területe,
amely történetesen az összezsúfolt állattelepek mellett fut.
Ezek olyan földhasználati kérdések,
melyekkel szerintem, az élelmiszer- biztonságiak, a USDA, a kormány
és a Környezetvédelmi Ügynökség
sem tudtak még megbirkózni. Egyikük sem volt rá képes.
MEZŐGAZDASÁGI MINISZTÉRIUM JÁRVÁNYÜGY
ÉLELMISZER-ELLENŐRZÉS BIZTOSÍTÓSZÖVETSÉG, ÉLELMEZÉSI INTÉZET
15 szövetségi ügynökség foglalkozik
valamilyen módon az élelmiszer-biztonsági szabályozással.
A USDA főképp a hússal foglalkozik,
ők álltak a Jack in the Box-ügy élén,
az élelmiszer-biztonságiak, azaz az FDA meg a leveles zöldségekkel.
A USDA ÉS AZ FDA BELEEGYEZETT EGY FÉLÓRÁS INTERJÚBA A FILMKÉSZÍTŐKKEL.
- Menjen csak! - Remek! Örvendek!
- Mindegy, hova? - Mindegy.
- Választhat. - Jó, akkor ide ülök.
Nagyszerű!
Készen állnak?
Mi tartozik az ön hatáskörébe? És mi tartozik az ön hatáskörébe?
Rendben, kezdem.
A USDA-hez tartozik a hús, a csirke- és tojástermékek és a harcsa szabályozása.
Az FDA-hez pedig az államközi kereskedelemben előforduló élelmiszerek,
amiket Sandy nem említett, tehát az USA élelmiszerrendszerének úgy 80%-a.
Óriási felelősség, amit nagyon komolyan veszünk.
Az élelmiszer-biztonság világának
szabályozási kerete meglehetősen bonyolult.
Vegyünk például egy éttermi marhahúsos tacót!
A marhahús szabályozása a Mezőgazdasági Minisztérium feladata.
A sajt és a tacóba kerülő zöldségfeltét viszont
az FDA-hez tartozik.
Viszont a taco elkészítése
egy étteremben történik, amit a helyi egészségügyi hivatal szabályoz.
Szóval ez egy bonyolult folyamat.
Sokféle irányból szabályozzák annak a tacónak az elkészítését.
Mikor élelmiszer-eredetű járvány tör ki,
KONGRESSZUSI KÉPVISELŐ
nem egyetlen ügynökség a felelős érte.
Tehát elindul az ujjal mutogatás.
Miss Eskin! Tesz-e bármit a USDA a szarvasmarhatelepekkel kapcsolatban,
hogy az állati ürülék ne kerüljön az öntözővízbe?
Nincs közvetlen felhatalmazásunk a vágóállatok tartásával kapcsolatban…
Minden tőlünk telhetőt megteszünk, ami a jogkörünkbe tartozik…
Nincs felhatalmazásunk. Nincs jogosultságunk.
Hogy van vagy nincs jogosultságunk…
Mintha hiba lenne a rendszerben, nem?
Ezt a kongresszustól kéne megkérdeznie…
A kongresszus döntése…
Az ellenőrzési folyamatot a kongresszussal kell…
Nem a mi dolgunk megmondani.
Ez olyasmi, amit a kongresszusnak kell eldönteni.
Azt mondta, kérdezzem a kongresszust.
Támogatna egy olyan törvényt, amely joghatóságot adna önöknek a farmokon?
Én nem tehetek törvényhozási javaslatokat.
Szabályozó testületként ez nem a mi dolgunk.
Mr. Yiannas! Mit tesz az FDA a probléma megoldása érdekében?
Elégedettek lehetnek a fogyasztók?
Úgy véljük, az FDA, akárcsak az egész élelmiszeripar,
a leveles zöldségek ipara többet tehet és kell is tennie. Kiemelem: muszáj.
A termelők felelőssége,
elsődleges felelőssége, hogy felismerjék, termékeik szennyeződhetnek-e,
és valamiképp mérsékeljék ennek kockázatát.
Tim York vagyok. T, I, M, Y, O, R, K.
- Milyen tisztséget tölt be? - Vezérigazgató.
- Hol? - LGMA.
Az LGMA a leveleszöldség-termelők piaci paktuma.
2007-től biztosítjuk a fejes saláta és a leveles zöldségek biztonságosságát.
Melyek azok az ismertebb cégek,
akiket ismerhetünk, és az LGMA-hez tartoznak?
Az LGMA tagjai között van a Dole, a Fresh Express,
a Ready Pac, a Taylor Farms, az Organic Girl.
Ezekkel a nevekkel találkozhatott az üzletekben a csomagolt salátákon.
Az LGMA a 2006-os spenóteredetű E. coli járványra válaszul jött létre.
A spenótra figyelmeztetnek.
Azt kérik, se zacskózott, se ömlesztett spenótot ne fogyasszanak.
Több száz zsák nyers spenótról van szó.
Senki sem fogyaszt nyers spenótot, ami így mind a szemétbe kerül.
Ez ugyanaz a halálos E. coli törzs,
mint a Jack in the Box járványában.
Az iparágban bepánikoltak.
Aggódtak, hogy ha ez újra és újra megtörténne,
és nem jutnának el a probléma gyökeréig,
az teljesen tönkretenné a kaliforniai leveleszöldség-ipart.
A 2006-os, spenóthoz köthető járvány vízválasztó volt az iparág számára,
mert akkor tudatosult bennünk először,
hogy a tevékenységünk milyen hatással volt az emberekre.
FIGYELEM! ÉLELMISZER-BIZTONSÁGI TERÜLET
TILOS AZ ÁTJÁRÁS, A LOVAGLÁS ÁLLATOKAT BEHOZNI TILOS
Hogyan mozognak a kórokozók?
Számos dolgot kell vizsgálnunk.
Például a vizet.
Vagy más tevékenységek közelségét.
Vizsgálni kell a higiéniás szokásokat,
valamint a gép- és eszközhasználat módját a gazdaságban.
Azt hiszem, arról volt szó,
hogy az iparág egyfajta „tűzoltást” alkalmazott.
„Igen, tesztelni fogunk.”
„Mindenki hajhálót fog viselni.”
Egyszerűen nem akarnak szembenézni a ténnyel, hogy a fő probléma
a szarvasmarha-tenyészetek és -telepek közelsége
a leveleszöldség-ültetvényekhez.
Milyen gyakran tesztelik a paktum tagjai az öntözővizet?
Őszintén? Nem tudom a választ.
Az öntözővizet folyamatos jelleggel tesztelni kell,
hogy tudjuk, megfelel-e az előírásoknak.
Az LGMA bizonyos tevékenységei elismerésre méltóak.
De véleményem szerint
ezzel biztosítják, hogy a nekik nem tetsző szabályokat a kormány ne erőltesse rájuk.
Elkerülhetjük a kormányzati szabályozást, ha azt mondjuk: „Magunkat szabályozzuk.”
Őszintén szólva nem tudom, a kormány
milyen intézkedéseket hozott volna, ha mi nem hozunk.
De az LGMA azért jött létre,
mert a kormánynál sokkal gyorsabban tudunk lépni.
Kit vonjunk felelősségre, hogy ezt helyrehozza?
A termelők nem irányítják a tenyésztők módszereit.
A tenyésztők szerint nem ők a felelősek a termék biztonságosságáért.
Nincs elég ösztönzés, hogy ne csak mindenki a saját pecsenyéjét sütögesse,
megoldást keresve például arra, ami megfejti,
hogyan lehetne mondjuk vakcinákkal segíteni a dolgon.
Vagy módosítani a takarmányon, így csökkentve az E. colit.
Engem az zavar, hogy ez nem történik meg,
az emberek pedig megbetegszenek, és ez nagyon szomorú.
Felkavaró.
E. COLI ÜGYVÉD MEGVÁLTOZTATJA AZ ÉLELMISZERIPART
AZ 1993-AS ÜGY ÓTA NEM ÁLLT LE
Az ezzel töltött 30 éves tapasztalatom alapján
a legtöbb cég nyilván nem akarja, hogy bekopogtassak az ajtaján.
Az LGMA részéről helyes az irányvonal, amerre halad.
Csak nem tesz meg minden tőle telhetőt, amit szerintem kellene.
A járványkitörések a Jack in the Box éttermekben
nem szándékosan történtek,
így én az ottani fickókat nem veszem egy kalap alá
a Peanut Corporationnél tevékenykedőkkel.
A hatóságok azt javasolják, hogy senki ne fogyasszon
mogyoróvajas vagy -krémes terméket.
Több mint 500-an megbetegedtek,
és legalább nyolcan meghaltak szalmonellafertőzés miatt.
Az egy óriási szalmonellajárvány volt.
A mogyorós termékeket vizsgálják,
melyeket a Peanut Corporation ebben a georgia-i gyárban állított elő.
A Peanut Corporation jelentős mogyorótermék-gyártó volt.
Mogyorókrémet és más mogyorós termékeket gyártottak
az USA több száz különböző nagy márkája számára.
Keksz mogyoróvajas csokidarabkákkal.
- Mogyoróvajas csoki? Ne! - De.
2006 júliusában kezdtem dolgozni a Peanut Corporationnél.
Láttam, hogy a dolgok kezdenek rossz irányt venni.
Az engem aggasztó dolgok közül az első a tető beázása volt.
Amivel madárürülék folyt be,
ami egy egész sereg betegséget juttathat be a gyárba.
Aztán ott volt a kártevőirtó, aki miatt felfigyeltem a rágcsálókra.
Patkányokat látok. Még életben vannak.
Mikor először szóltam az aggályaimról Stewart Parnellnek, a tulajdonosnak,
azt mondta, fogjam be, és ne aggódjak.
Meg hogy van biztosításunk visszahívásra, és hogy tegyem a dolgomat.
Stewart Parnell
egy élelmiszeripari vállalat vezérigazgatójaként nem csupán durván
alábecsülte az élelmiszer-biztonságot,
hanem nyíltan, sőt arcátlanul
semmibe vette.
És van itt egy másik élő patkány.
Végül az történt, hogy néhány nagyvállalat,
melyeknek a Peanut Corporation szállított,
szerződéses követelményeket támasztott a termékek szállítás előtti tesztelésére.
És ezeknek a vállalatoknak egy dokumentumot kellett volna kapniuk,
egy úgynevezett elemzési tanúsítványt, mely szerint a terméket tesztelték,
és az kórokozómentes vagy legalábbis valószínűsíthetően az.
És láss csodát!
Az egyik teszt pozitív lett a mérgező szalmonellára.
Végül addig ismételték a tesztet, amíg negatív eredményt nem kaptak.
Aztán oda jutottak, hogy minden teszt pozitív lett,
erre elkezdték hamisítani az elemzési bizonyítványokat,
mondván, hogy negatívak.
A minőségbiztosítási vezető…
Okkal becézték a hölgyet a „hibajavító-királynőnek.”
Ha nem a várt teszteredményt kapták,
fogtak egy régebbi eredményt,
és hibajavítóval átjavították a dátumot,
hogy újabb keltezésűnek tűnjön.
Stewart Parnell e-mailben utasította a menedzsert a mogyoróőrlő elszállítására.
A menedzser azt válaszolta:
„Mielőtt bármit tehetnék, le kell róla fújatni a patkányszart és a koszt.”
Stewart válasza: „Akkor takarítsd le, és szállíttasd el!”
Rengeteg e-mailt küldtek.
RENGETEG A KÖLTSÉG
A TESZTEK ÉS TANÚSÍTVÁNYOK TÖNKRETESZNEK
E-maileket kaptak a cég vezetőitől:
„Pozitív a szalmonellateszt. Akkor is szállítsátok ki!”
A mogyoróvajas termékekhez köthető szalmonellajárvány súlyosbodik.
Ezeket is visszahívták.
Olyan hosszú a lista, Campbell, hogy most fel sem tudom olvasni.
Több mint 3000, majdnem 4000
különböző terméket hívtak vissza.
És itt egy újabb raklap. Azt hiszem, ez a hatodik.
EZ A JÁRVÁNY AZ USA EGYIK LEGNAGYOBB VISSZAHÍVÁSÁT EREDMÉNYEZTE.
Írtam a mezőgazdasági minisztériumnak,
az FDA-nek.
Vagy száz e-mailt küldtem el.
A termékvisszahívások száma egyre nő.
EDDIG 888
Senki sem akadályozta meg őt mások megölésében.
Valakinek lépnie kellett.
A szövetségi kormánynál elmondta, hogy milyen rossz állapotban van az üzem.
A Fehér Ház az üzem működését a mai napon riasztónak nevezve
szigorúbb szabályozást ígért Amerika élelmiszer-ellátására.
Az lenne a minimum, hogy számíthatunk a kormányunkra, hogy gyermekeink
biztonságban ehetnek mogyoróvajat.
Sasha valószínűleg heti háromszor azt ebédel.
KERESKEDELMI ALBIZOTTSÁG
Mr. Parnell, Mr. Lightsey! Hadd vágjak egyből a közepébe!
Itt olyan készítményeket látnak, amelyek tartalmazzák az önök termékeit.
Kíváncsi vagyok, bármelyikük is levenné-e a tetőt,
és enne-e bármelyik termékből?
Elnök úr! Bizottsági tagok!
Az ügyvédem tanácsára tisztelettel megtagadom a választ
az alkotmány által biztosított védelem alapján.
Elmehetnek.
Az élelmiszergyártók néha nem élelmiszerként tekintenek a termékeikre.
Árucikk lesz belőle.
Nem úgy gondolnak rá, hogy: „Atyaég!
ezt valaki a szájába veszi, és a gyomrába kerül.”
Édesapám koreai háborús veterán volt.
Három medállal jutalmazták a vitézségét.
Az utolsó csatáját akkor vívta, amikor szennyezett mogyoróvajat evett.
Az érintettek egy idő után elárulták,
képtelenek elfogadni.
Nem normális az a fajta gyász,
amikor egy szerettünk mogyoróvajas keksztől halt meg.
Átverve érezzük magunkat. Édesanyámnak itt lenne a helye.
ELHUNYT AZ ÉDESANYJA
Az FDA és az Igazságügyi Minisztérium
vádat emelt Stewart Parnell és társai ellen,
mert szánt szándékkal szennyezett termékeket terítettek,
így mérgező szalmonella került kereskedelmi forgalomba.
Stewart Parnellt tegnap 28 év börtönbüntetésre ítélték.
Nyolcan meghaltak, uram. Üzen valamit a családjaiknak?
Ma sem izgatja a dolog. Folyamatosan fellebbez.
A gyilkosság neki simán belefér.
Bocsánat, de szerintem ez az.
Tudta, hogy szalmonella került a termékekbe.
Stewart, akkor mégis
miért forgalmazol olyasmit, ami megmérgez másokat?
Magyarázd el a családoknak!
A büntetőjogi felelősségre vonás alantas bűnelkövetők esetében indokolt.
Stewart Parnell esetében, aki szennyezett terméket értékesített,
vagy Jack DeCoster, a tojáskirály esetében is.
A szalmonella százakat betegített meg. USA-szerte visszahívják a tojásokat.
Ettől a számadattól a tojássárgája is elsápad.
A visszahívás végül több mint 500 millió tojást érintett
mindössze két iowai farmról.
Az igazgató és tulajdonos Austin Jack DeCoster.
Jack DeCoster egy üzletember,
aki már 50 éve érintett a mezőgazdaságban.
Különböző helyszíneken újra és újra
szennyezett gazdaságokat irányított.
TITKOS FELVÉTEL
Tudta, hogy a termékeik nem megfelelő
higiénés körülmények közül kerülnek ki, és a tojások valószínűleg ezért
váltak szennyezetté.
Az egyik telepen egy trágyadomb 2,5 méter magas volt.
2,5 méter magas, és folyt mindenfelé.
Ötvenhatezer amerikai betegedett meg miattuk.
Hogy lehetséges, hogy ennyi idő után
egy újabb DeCoster tojástermelő érintett egy félmilliárd dolláros visszahívásban?
SZALMONELLÁS TOJÁSOK VISSZAHÍVÁSA ÉS ÉLELMISZER-BIZTONSÁG
Nos, ez egy bonyolult kérdés, mert…
Évtizedeken át megúszta.
De végül elítélték, és kapott egy rövidke börtönbüntetést.
Mindig is lesznek olyan elvetemült elkövetők,
akiknek a profit fontosabb az erkölcsösségnél.
Vannak törvényeink.
Vannak szabályzó hatóságok és ügynökségek,
de hasonló esetek még így is előfordulnak.
Te jó ég!
Gyertek!
A Wright megyei tojás okozta járvány után
Larry King műsorában az élelmiszerhez köthető betegségekről beszéltem,
és a felvétel vége felé
annyit mondtam: „Csirkéket fogok tartani.” Csak úgy kimondtam.
Erre otthon a legkisebb lányom: „Csirkéket fogunk tartani?”
Így lettek csirkéink.
A lányom már egyetemista, mi meg itt ragadtunk velük.
CSIRKEÁTKELŐHELY
Egyre többen fertőződnek meg szalmonellával.
- Szalmonella. - Járvány.
- Szalmonellajárvány. - Kiterjedt.
Több mint száz ember került kórházba.
- Háromszáz eset. - 278 embert betegített meg.
Kétéves koromban 11 napig voltam kórházban New Havenben.
A szüleimet pedig… El voltam különítve. Nem engedték be őket.
De túléltem a szalmonellát.
Pedig az pusztító.
A SZALMONELLA 1,35 MILLIÓ MEGBETEGEDÉST OKOZ,
ÉVENTE 26 500-AN KERÜLNEK KÓRHÁZBA, ÉS 420-AN MEGHALNAK,
ÁLLÍTJA A CDC.
Ha megnézzük, mi az a két baktérium,
amely ételmérgezéssel kórházba juttathat,
az leginkább a szalmonella és a camplyobacter.
Nézzük meg a járványügyi adatok alapján ezen baktériumok eredetét!
Valószínűleg csirkéből származnak.
Így ha az élelmiszerrel kapcsolatos betegségek
leszorítására törekszünk, a csirkével kell kezdenünk.
A csirkefeldolgozás több mint fele négy cég kezében van.
Ez egy igen konszolidált iparág,
így főleg ezen cégek felelnek az élelmiszerekért.
A folyamat legtetején
csupán két tenyésztő tartja kezében a teljes baromfiellátást,
hiszen tőlük érkeznek a tojások.
Ezek a cégek nagyrészt titokban működnek.
Nem a fogyasztóknak értékesítenek. Nem túl közlékenyek.
Nehéz megmondani, hogyan érik el, hogy a tojások ne terjesszenek betegséget.
SZERZŐDÉSES SZÁLLÍTMÁNYOZÁS
A PERDUE BEENGEDETT MINKET,
HOGY LÁSSUK AZ ÉLELMISZER-BIZTONSÁGI PROTOKOLLT.
A Perdue nagyon figyel az élelmiszer-biztonságra,
és szerintem mi attól vagyunk egy kicsit mások,
mert az antibiotikumok alkalmazásáról teljes mértékben leálltunk.
Ma este nagy változás vár ránk a vacsoraasztalnál.
A Perdue felhagy szinte minden emberi antibiotikum alkalmazásával
a csirkehústermékekben.
Ehhez igen sokat kellett változtatnunk a csirkék gondozásán.
KELTETŐ MARYLAND ÁLLAM, HURLOCK
A Perdue hetente több mint 12 millió csirkét bocsát ki.
A tojások beérkeznek,
mi pedig jó gyorsan eljuttatjuk őket a keltetőbe.
Ügyelve a környezetük tisztaságára.
Megkértük a gazdákat,
hogy ha vannak piszkosabb tojások,
azokat tegyék alulra.
Ezzel az eszközzel
sok tojásról vehetünk kenetet, így azonnal látjuk
a rajta lévő anyagmennyiséget,
és hogy abból mennyi az élő szerves anyag.
HURLOCKI TOJÁSHIGIÉNIAI HELYISÉG 3-AS SZÁMÚ MINTA
A 770 közepes érték.
Nem túl piszkos, de nem is makulátlan tisztaságú.
Ez nem szalmonellát jelent,
de figyelmeztet a szalmonella előfordulásának lehetőségére.
A csirkék 21 nap után kelnek ki egy megtermékenyített tojásból.
Kicsit kibújnak belőle,
aztán megpihennek,
majd még kijjebb küzdik magukat.
Miután a fiókák kikelnek a keltetőben,
megtisztítjuk őket, amennyire csak lehet,
majd visszük a farmra.
PERDUE BAROMFITELEP DELAWARE ÁLLAM, GREENWOOD
Egynaposan kerülnek ide.
A kikelésük napján idehozzuk őket a csirkeólakba.
Nagyjából 45 napig maradnak itt.
Ők itt nagyjából 14 naposak. Kéthetes csirkék.
Ellenőrizzük a szalmonella bizonyos fajtáinak jelenlétét.
Ezt a mintavételi technikát csizmás kenetvételnek nevezzük,
mert egy fölözött tejbe mártott lábzsákot húzunk a csizmánkra,
és a csirkeólban sétálgatva próbálunk minél több ürüléket begyűjteni
a bezsákolt csizmánk segítségével.
Ily módon több mint száz csirkétől tudunk mintát gyűjteni.
Beküldjük a laborba szalmonella-vizsgálatra.
PERDUE FELDOLGOZÓÜZEM DELAWARE ÁLLAM, MILFORD
Kicsontozott, bőr nélküli csirkemell.
A csontról való leválasztás után kerül ide.
Bekerül ebbe a gépbe, ahol átmossuk.
Egy kis perecetsav segít tisztán tartani
a folyamat után egészen a csomagolásig.
Úgy véljük, ha szalmonellás baromfi érkezne hozzánk,
azt itt lemosnánk róla, és kész is.
Az élelmiszer-biztonsági rendszerünk egyik nagy hiányossága,
hogy a farmon történteket nem felügyeljük.
A szabályozó hatóságok nem tehetik,
de az a baj, hogy a szalmonella gyakran éppen a farmokon fordul elő,
a keltetők közelében.
Ám a USDA hatásköre erre nem terjed ki,
a körülményeket csak a vágóhidakon vizsgálhatják.
Maradjon így!
Kezdjük azzal, hogy mivel is foglalkozik!
Fogyasztóvédelmi felügyelő vagyok a USDA-nél.
Baromfikat vizsgálok.
A FELÜGYELŐ FÉLELEMBŐL SZEMÉLYISÉGÉNEK
TITOKBAN TARTÁSÁT KÉRTE TŐLÜNK.
Naponta 300 000 csirke kerül ki a gépsorról.
Ez percenként 175 olyan baromfit jelent, amit nagyon gyorsan mozgatnak.
Csupán egyetlen ellenőr van a gyártósor végén,
aki időnként elég sokat kihagy.
Több üzemben is az volt az érzésem,
hogy a csirke kibocsátása nem biztonságos.
A fogyasztók szerintem megdöbbennének,
ha elmesélnénk nekik a tapasztalatainkat.
Láttam olyat, hogy egy dolgozó az üzemben úgy tette be a csirkét a hűtőbe,
hogy az még ürüléket tartalmazott.
Láttam alvó ellenőröket a soron, akik mellett csak úgy elsuhant a termék.
És vannak olyan dolgozók, akik kimennek a vécére,
és utána nem mosnak kezet.
Láttam, hogy egyesek leejtik a késüket, aztán anélkül, hogy elmosnák,
folytatják vele a munkát.
Teljesíteniük kell a kvótát.
Nekem az az érzésem, hogy a profit az első,
ezért átengedik a baromfit.
Nem érdekli őket azok minősége.
A USDA ellenőrzési rendszere az 1900-as évek elejére nyúlik vissza,
egészen Upton Sinclair A dzsungel című könyvéig.
Nem volt kellemes olvasmány.
A koszról és a húsfeldolgozással kapcsolatos hanyagságról szólt.
Aggasztotta és felháborította az olvasókat.
Vérlázító!
A hús és a baromfi ellenőrzéséről szóló törvények célja,
a Teddy Roosevelt által 1906-ban, Chicagóban megnevezett probléma kezelése,
vagyis a beteg állatok húsfeldolgozó üzembe érkezése,
és a romlott hús élelmiszer-kereskedelembe bocsátása.
Őszintén szólva, az ellenőrzési rendszer bevezetésekor
gőzünk sem volt a vírusokról és a baktériumokról.
Minden baromfit külön meg kell vizsgálni.
Tökéletesnek kell lennie, különben leselejtezik.
A munkájuknak semmi köze a baktériumokhoz.
Azokat úgysem látják.
Szabad szemmel nem láthatók.
VIGYÁZAT! CO2-HASZNÁLAT FOLYAMATBAN
Több száz, ha nem több ezer
ellenőr ül a futószalagok mellett,
és nézi a baromfikat,
mert előírás,
hogy a kormány ellenőre az üzemben található összes csirkét lássa,
bár élelmiszer-biztonsági szempontból semmi jelentősége.
Ez több százmillió dollár elpazarlása.
Ezzel számos okból nem értek egyet.
Szemrevételezik a terméket.
Ezt írja elő a törvény és az érvényben lévő rendeletek.
Megnézik a cégek nyilvántartásait,
hogy meggyőződjenek az előírások betartásáról,
illetve mintát vesznek és tesztelik a terméket.
Havonta több millió baromfi megy át rajtunk,
de egész baromfiból csak ötször veszünk mintát ellenőrzés céljából,
valamint ötször a baromfik egy-egy részéből.
Ez minden, amit az USDA tesz.
SZABADTARTÁSÚ BIOCSIRKE MELLFILÉ
De önmagában az, hogy ráírják, a USDA ellenőrizte,
az nem jelent semmit, hiszen kötelező ráírni a címkére.
Bizonyos üzemekből én nem szívesen fogyasztanék semmit.
Ha nyers baromfihúst viszel a konyhádba, jelentős kockázatot vállalsz.
Az a baj, hogy még egy ilyen óvatos ember is, mint én,
aki mikrobiológusként kórokozókat vizsgál,
mikor hazaviszi a csomagolt terméket, azzal igen nehéz mást nem beszennyezni.
Leveszem a csomagolást, és azonnal kidobom a szemetesbe.
A lábamat használom.
Aztán fogom a csirkét,
rögtön forró olajba teszem, és elkezdem sütni.
MAGAS ALACSONY
Kidobom a csomagolás többi részét,
de ezúttal kézzel nyitom fel a kuka tetejét.
6-OS SZÁMÚ SZENNYEZŐDÉS
Kézmosáskor már be is szennyezem a csapot.
Azután a szappanadagolót is.
Jó alaposan megmosom a kezem.
Aztán leöblítem, elzárom a csapot,
így újra beszennyezem a kezem, amivel salátát készítek.
10-ES / 11-ES SZÁMÚ SZENNYEZŐDÉS
Bármennyire is vigyázok, a baktériumok terjednek.
Ha a szalmonella megszárad, hónapokig elvan egy felületen,
és ugyanúgy képes megbetegíteni valakit.
Tudnunk kell, hogy ha nyers baromfit viszünk be a konyhánkba,
az biológiai veszélyt jelent a háztartásunkban,
és ennek megfelelően kell kezelnünk.
Ha szalmonellát fogyasztunk,
azok egyes törzsei több antibiotikumnak is ellenállnak,
így sokkal nagyobb a valószínűsége, hogy egy kezelés kudarcot vall.
A baktériumok tovább szaporodnak a vérben,
és sajnos egyesek belehalnak a fertőzésekbe.
A FILM KÉSZÍTŐI ÖT CSOMAG CSIRKÉT VITTEK LABORATÓRIUMI TESZTELÉSRE
IEH LABORATÓRIUM WASHINGTON ÁLLAM, SEATTLE
Így végezzük az élelmiszerek tesztelését.
Azt hiszem, öt mintát kaptunk tesztelésre,
amelyek helyi boltokból származnak.
Egy óra alatt megvan az eredmény,
és kiderül, hogy szalmonellásak-e.
Az első forgatási napon elmentünk egy seattle-i laborba teszteltetni.
Kiválasztottunk öt márkát nyers csirkehúsból tesztelésre.
A laborban azt mondták, ennyiből nem lesz pozitív eredmény,
de a Perdue hús tesztje pozitív lett.
Mi erről a véleménye?
Azt gondolom, hogy egyetlen csirke nem lehet mérvadó.
Mi több száz baromfit vizsgálunk meg ahhoz,
hogy lássuk hogyan is állunk.
Viszont érdekelne, hogy pontosan miben is volt szalmonella.
- Ugyanakkor… - Infantist találtunk.
Értem, de egyetlen csirke kapcsán még nincs miről beszélni.
Maga szerint mennyi minta vizsgálata lenne mérvadó?
Százötven minta vizsgálata viszonylag rövid idő alatt.
CSIRKEALSÓCOMB
TANYASI CSIRKE
KANSAS ÁLLAM
NEW JERSEY ÁLLAM
TENNESSEE ÁLLAM
Szóval 150 csirkerészt fognak tesztelni
a kérésünkre öt héten keresztül,
az ország négy legnagyobb márkájából.
Hamarosan a végére érnek mind a száz…
A hatvan százalékánál járunk,
ha 150 mintát szándékoznak behozni.
Remek! Ha csirkehúst veszek a boltban,
biztonságban érezhetem magam?
Ha ebben az országban bármelyik boltból baromfit vásárolunk,
márkanévtől függetlenül
érdemes azt feltételeznünk,
hogy olyan kórokozókat tartalmaz, mint a szalmonella vagy a campylobacter.
Tény, hogy a szalmonellás csirke értékesítése legális.
Nem szennyeződés,
így hát a szalmonellás, campylobacteres csirke nyugodtan értékesíthető.
Volt egy híres eset, amikor a kormány és az ipar simán kijelentette,
hogy a család védelme a háziasszony feladata.
Megállapították,
hogy a szalmonella nem tekinthető szennyezőanyagnak,
mivel a háziasszonyok ismerik a csirke elkészítésének módját…
El tudja készíteni Tim kedvenceit úgy, ahogy régen az édesanyja?
…ezért az nem jelent veszélyt senkire.
Ne feledjük: a konyhában megéri óvatosnak lenni!
Ez a szörnyű bírósági ügy halálos csapást mért
az USA szalmonellával kapcsolatos szabályozási rendjére,
és azóta sajnos sok mindenkire.
A USDA széttárja a karját, és azt mondja:
„A mérgező szalmonella hozzátartozik a nyers csirkéhez.
Tartasz a szalmonellától? Süsd meg rendesen!”
Ezen próbálunk változtatni.
Nem szabadna a fogyasztókra hárítani.
Ezért nyújtottunk be kérvényt a USDA-hez.
BILL MARLER KÉRVÉNYT NYÚJTOTT BE A USDA-HEZ
31 SZALMONELLATÖRZS KERESKEDELMI TILALMÁRÓL.
Üdvözöllek benneteket! Nagyon örülök, hogy mind itt vagytok.
Nagyon tisztelem a munkátokat.
Bill! Tudom, hogy több kérvényt is benyújtottál.
Sarah! Tudom, hogy te is.
Ezekről szeretnék tájékoztatást kérni.
Az általam benyújtott kérvény lényegében azt indítványozza,
hogy minden, emberre veszélyes szalmonellát minősítsenek szennyezésnek.
Húzni kell egy vonalat, mert ételben nem lehet olyan kórokozó,
ami megbetegítheti vagy megölheti gyermekeinket.
Ezt a tudomány is igazolja.
Igen. A kórokozók kihasználják a jelenlegi rendszer hiányosságait.
Igen.
Úgy vélem, a munkánk közös célkitűzése
a jelenlegi elavult rendszer korszerűsítése.
Ezért fontos ez a beszélgetés. Sarah! Említetted a hiányosságokat.
Hol találhatóak? A törvények vonatkozásában értve.
Hol vannak az orvosolandó hiányosságok?
Nincs kormányzati ügynökség,
amely a farmokon elemezné az élelmiszer-biztonsági kockázatokat.
Szabályozhatják mindazt, ami állatokat betegít meg,
ugyanakkor szemet hunynak minden felett, ami embereket betegít meg.
Ha valami megbetegít,
azt szabályoznunk kell.
Képesek vagyunk rá, de nektek felesleges ecsetelnem
a lobbisták erejét.
- Igen. - Igaz.
Tudnunk kell, mivel állunk szemben.
Az élelmiszer-lobbisták jelenleg erősebbek a fogyasztóknál.
Ez erősen a politikáról szól.
És ez az én véleményem szerint rendkívül veszélyes.
Az élelmiszeripari cégek utálják a szabályozást.
Sok pénzt fizetnek lobbistáknak azért,
hogy a szövetségi kormány által gyakorolt
felügyeleti jogokat rendkívüli mértékben korlátozzák.
Elnök asszony! Bizottság!
Számos probléma tapasztalható az államban
a baromfi-feldolgozás tekintetében.
Azt mondják a kongresszusnak:
„Tudjuk, hogy törvénytervezetet fontolgatnak
és szigorú élelmiszer-biztonsági szabályok bevezetéséről döntenének.”
Ahogy Henry Ford mondta: „Ne a hibát keresd, a megoldást!”
Amint javasolunk valamit,
jönnek az iparágat képviselő csoportok a saját sztorijukkal, és elmondják,
miért is lenne az nagyon megterhelő az iparág számára,
meg hogy a hús ára így emelkedni fog,
emberek veszítik el az állásukat, a felelősség pedig a fogyasztóé.
Akkor is ezeket az érveket sorakoztatták fel,
amikor az E. coli O157:H7-et szennyezőanyagnak nyilvánították.
Világvégét jósoltak miatta, de tévedtek.
Az élelmiszer-biztonság helyettes vezetője voltam,
ez volt a legkomolyabb titulus Amerikában ezen a területen.
És én tudós vagyok, nem pedig politikus.
Az ellátás biztonsága volt a célom.
Ha félretesszük az érdekeltségeket és a politikai érdekeket,
akkor születhet megoldás.
Szerezhetünk adatokat, találhatunk válaszokat,
és születhet működőképes megoldás is.
A szabályok nyilván fontosak. Nem állítom, hogy nem.
De jobb, ha tárgyalóasztalhoz ülünk,
és nem egyből a szabályozással kezdünk.
Amikor Trump elnök önt jelölte a pozícióra,
a Nemzeti Marhahússzövetség lobbistái úgy reagáltak,
ez nagyon jót tesz majd az iparágnak.
Miért örültek magának ennyire?
Mert tudós vagyok.
Tudták, hogy adatalapú, tudományos döntéseket hozok majd.
És ennek semmi köze nem volt ahhoz, hogy ön ugyanattól a csoporttól
éveken át rengeteg pénzt kapott a saját kutatására?
Nem. Dehogyis! Nem.
Örülnék, ha az az én saját pénzem lenne,
de sohasem volt az. Az egyetem kapta.
Azt a pénzt az egyetem kapta kutatási célokra.
Abból finanszírozzuk a kutatási programokat. A tenyésztőktől,
a húsintézettől és különböző szervezetektől kapott támogatásokból.
Maga szerint nincs összeférhetetlenség, ha ön szabályozza
azt az iparágat, amely a kutatásait finanszírozta?
Ez nem feltétlenül változtatott az iparággal kapcsolatos nézeteimen.
Én legalább tudtam, hol találhatók a kórokozók,
hogy hogyan lehet őket kontrollálni. Ismerem az iparág egyes részelemeit.
Szóval szerintem ez inkább mind mellettem szólt.
És vajon a jelölése örömhír volt
azok számára is, akik a kormánytól várják az ételminőség szavatolását?
Igen. Elhivatott fogyasztóvédő vagyok.
DR. BRASHEARS KUTATÁSAIT TÁMOGATTÁK:
TOJÁSSZÖVETSÉG: 53 157 DOLLÁR
SERTÉSHÚS-TERMELŐK: 82 500 DOLLÁR
HÚSINTÉZET: 608 253 DOLLÁR
És itt nemcsak Mindy Brashearsről van szó,
hanem a kormány összes tagjáról.
Bekerülnek a politika világába,
s úgy tűnik, nem igazán törődnek az emberek érdekeivel.
Döntöttek már a Marler-féle kérvénnyel kapcsolatban?
Nem. Még nem.
Megvizsgáljuk és kiértékeljük a kérelmeket
a szalmonellára vonatkozó saját kezdeményezésünk kapcsán.
Minden kérvény esetében az a céljuk, hogy javítsanak a helyzeten,
hogy csökkentsék a szalmonella mértékét. Az embert megbetegítő törzsekét.
Nekünk is pontosan ugyanaz a célunk.
Amikor Mike Taylor szennyezőanyagnak nyilvánította az E. coli O157:H7-et,
ahhoz minden joga megvolt.
Semmi sem indokolja,
hogy Sandy Eskin most miért ne tehetné meg önállóan ugyanazt.
- Van hozzá jogköre? - Abszolút.
A csirkehúsban található szalmonellát szennyezőanyagnak nyilváníthatná.
És miért nem teszi?
Mert az iparág,
hogy úgy mondjam, mivel csirkéről van szó,
rikácsolni kezdene, méghozzá jó hangosan.
Szerintem nem tartják be az alku rájuk eső részét.
Európában
felcímkézett árut kapsz „kórokozóktól mentes” felirattal.
Az Egyesült Államokban viszont nem.
Visszatértek a farmokra
felszámolni az emberre legveszélyesebb szalmonellatípusokat.
A csirkéket oltják be szalmonella ellen.
Néha teljes, szalmonellával fertőzött állományokat likvidálnak,
és még a vágóhíd előtt elvégzik az ilyen beavatkozásokat,
mert ha az állatok kijutnak a vágóhídra, ott már nincs segítség.
EURÓPA KÉPES VOLT A SZALMONELLA-FERTŐZÉSEK SZÁMÁT
ÖT ÉV ALATT A FELÉRE CSÖKKENTENI.
Szóval nem arról van szó, hogy mi nem vagyunk rá képesek.
Csak még nincs meg hozzá a politikai akarat.
Ha megnézzük, mi történt Stephanie Ingberggel,
kétségtelen, hogy nem teszünk eleget.
A kormány sem, és az ipar sem.
Amikor megtudtuk, hogy Stephanie
lehet, hogy már nem lesz velünk sokáig…
Az, hogy nem halt meg, reményt adott nekünk. Még velünk volt.
Kómában. Kommunikálni nem tudtunk vele.
Nem tudták, miért nem ébred fel.
Így merülhetett fel az agykárosodás kérdése.
Mivel nem ébredt fel.
Bejött a pap, elmondott egy imát,
és közben Stephanie szeme résnyire kinyílt.
Ez volt az ébredés első jele.
Igen.
Jó.
Tisztán emlékszem az ébredésemre.
Mindenki ott állt körülöttem, és nagyon meg volt hatódva.
Mondom: „Mi van? Miért szomorkodtok?
Nem értem.”
Akkor mondták el, hogy egy E. coli törzs megfertőzött.
Rendben.
Fáj, ha itt megpiszkálom?
- Nem. - Nem.
HUS-t okozhat, ami egy halálos vesebetegség.
Nekem az van.
JOBB VESE
Olyan volt, mintha egy atombomba robbant volna fel a testében.
Minden szervet érintett,
és össze kellett szedegetni azok darabkáit.
Oké. Jó. Lássuk a bal oldalt!
Sokáig tartott, mire újra megerősödtem.
Jobb, ugye?
A legnehezebb részét a kómától kifeküdve átvészeltem,
de voltak pillanatok,
mikor a családom és az orvosok sem hitték, hogy túlélem.
Nagyon nehéz volt nekik.
Nekem is nehéz, mert mindezt miattam kellett átélniük.
De…
Ez van.
Végig irányítsd, én pedig figyelem a térded!
Rengeteg fizioterápián vettem részt.
Meg néhány ambuláns dialízisen.
Napi szinten jártam orvoshoz.
Anyu hónapokig nem ment dolgozni, mert ő vitt be kocsival.
Úgy naponta két-három alkalommal.
Kitűztem pár célt magam elé, ami segített, motivált engem.
Akkor májusban érettségiztem.
Az, hogy az érettségin már tudjak járni,
az egyik legnagyobb célom volt. Előtte nem ment.
Sírtam, de elértem azokat a kitűzött célokat.
Saját lábamon mehettem a bálba, az érettségire…
Eléggé szerencsésnek tartom magam,
hogy ezeket sikerült megvalósítanom. Tekintettel a körülményekre.
Még mindig van fehérje a vizeletben.
Ez sajnos nincs rendben.
Ezért kell szedni a Lisinoprilt.
Sajnos még…
négy év után is ez a helyzet. Nem szűnik meg.
Izgulok, hogy mit tartogat a jövő
a vesebetegségemmel, de próbálok nem gondolni rá.
Mindennap gyógyszert szedek,
hogy jobb szűrőként működjön a vesém.
Beszéltem a nefrológusommal, és lehet,
hogy veseátültetésre lesz szükségem. Vagy életem végéig dialízist kapok majd.
Ilyen hírre senki sem vágyik.
KÉPES ANATÓMIA ÉS FIZIOLÓGIA
Úgy gondolom, egyesek csak legyintenek az ételmérgezésre.
„Csak egy kis hasfájás. Tovább maradok a vécén. Nem nagy ügy.”
Pedig sokkal több annál.
Kóma, agykárosodás, vesebántalmak.
Ezért kellene nagyon komolyan venni.
Ettem egy kis salátát, és most
annak a hosszú távú egészségkárosító hatásaitól szenvedek.
Ha most kéne összeállítani a legveszélyesebb ételek listáját,
akkor a római saláta előkelő helyen szerepelne. Talán a tetején.
És ön eszik római salátát?
Nem.
Enne római salátát?
Igyekszem nem fogyasztani római salátát. Nem nagyon eszem.
Olyankor eszembe jutnak a történtek.
Nos, én elvetettem a kockát.
Van olyan étel, amit mindig kerülnek?
Az előre csomagolt salátát. Olyat nem veszünk.
Igen.
Igyekszünk elzárkózni a római salátától.
Főleg ha Yumában vagy Salinasban termesztették.
SALINAS-VÖLGY NEMZETÜNK ÉLELMISZER-ELLÁTÓJA
Az LGMA intézkedése megakadályozta a leveles zöldségek okozta fertőzéseket?
Az LGMA jelentős változást hozott ebben az iparágban.
És vannak olyan tanulmányok,
melyek dokumentálják az LGMA-nek köszönhető javulást?
Nem ismerek ilyet.
De magabiztosan állítja, hogy az LGMA fertőzéseket előzött meg.
Így van.
Megemlítenék
pár eseményt, ami az elmúlt öt évben történt.
2017 szeptemberében nyolcan betegedtek meg spenóttól.
2017 novemberében 67-en lettek betegek leveles zöldségektől.
Rá egy évre, márciusban súlyos fertőzés: 248 beteg, öt halott.
2018 áprilisa: tíz fő.
2018 októberében három leveleszöldség-járvány, 135 beteg.
Novemberben szintén. 167 megbetegedés.
2019. november. Még két járvány abban az évben.
2020. október: 40 fő.
Ez nem hangzik sikertörténetnek.
Van mire büszkének lennünk.
Ezek természetesen mind tragikus események.
Negatívan érintették a fogyasztókat,
de tisztában vagyok vele, hogy az LGMA-vel mekkorát léptünk előre,
milyen változásokat értünk el az iparágban.
Ami egyből szemet szúrt,
mikor a salátafertőzésről tudósítottam, az az, hogy a szövetségi kormány
szinte alig foglalkozott vele.
Sok-sok éve a cégekre hárítottuk a felelősséget,
övék a felelősség, de ez így nem működik.
Lejárt a műsoridőnk.
Mit osztanának meg a nézőkkel a témával kapcsolatban?
Szeretném, ha a nézők tudnák,
hogy miénk a világ egyik legbiztonságosabb élelmezési rendszere,
és együtt azon munkálkodunk, hogy még biztonságosabbá, digitálisabbá,
átláthatóvá és fenntarthatóvá tegyük, hogy jó legyen a fogyasztóknak,
a termelőknek, és a bolygónak is.
Meg sem tudom számolni,
hányszor hallottam döntéshozóktól, vezetőktől, politikusoktól,
hogy az amerikai rendszer a legbiztonságosabb.
De csak egy végtelen, kudarccal teli ördögi körnek tűnik.
Járványok, visszahívások, betegségek és halálesetek körforgásának.
A politikusok azt mondják,
miénk a legbiztonságosabb élelmezési rendszer. Nevetséges!
Nem a miénk a legbiztonságosabb.
A kórokozókat kontrollálhatnánk, de nem tesszük.
Ez az Egyesült Államok. Többet várunk.
Mert ha az élelmezésbiztonság cserben hagy minket, az komoly dolog.
A FILM KÉSZÍTŐI TOVÁBBI 150 NYERS CSIRKEHÚSMINTÁT TESZTELTEK.
A MINTÁK 17%-A POZITÍVNAK BIZONYULT SZALMONELLÁRA.
A PERDUE-FÉLE MINTÁK 29%-ÁNAK POZITÍV LETT A TESZTJE.
A PERDUE FENNTARTJA, HOGY A TESZTEREDMÉNYEK
AZ ÁTLAGOT TÜKRÖZIK.
A CÉG AGRESSZÍVEN IGYEKSZIK LESZORÍTANI A SZALMONELLA
ELŐFORDULÁSÁT A TERMÉKEIBEN.
A kormány nem tesz eleget a fogyasztók védelme érdekében.
Így a fogyasztóknak, akikre ez a teher gyakran ránehezedik,
otthon kell megtenniük az óvintézkedéseket.
A kerülendő termékek listájának élén nálam a sárgadinnye van.
A héja nem tisztítható jól,
és amikor belevágunk a késsel, már túl késő.
És nincs semlegesítési lehetőség.
A második helyen a csíra áll.
Kétévente járványt okoz,
mert nem lehet jól megtisztítani.
A harmadik az előre csomagolt saláta.
A tavaszi keverék
és különböző salátakeverékek.
Nem feltétlenül tudjuk, hány különböző salátából származnak.
Egy helyről származnak egyáltalán?
A járványügyek, amikkel foglalkoztam
háromszor átmosott, csomagolt, kiszállított termékekről szóltak.
Érdemesebb venni egy fej salátát, és saját kezűleg megmosni.
Uralni a környezetünket.
SONKA VAGY KOLBÁSZ
Ma ebédet rendeltünk.
Csillaggal jelölt terméket nem kértem.
Azt írják: a nem megfelelően átsütött hús kockázatot jelent.
Nyers halat is kínáltak,
de én szépen kihagytam.
Mérlegelni kell, hogy szereted-e annyira a nyers osztrigát,
hogy vállald a fogyasztásával járó kockázatot.
Nem akarom elveszíteni valamelyik végtagomat
egy éttermi vacsora miatt.
Bizony.
Köszönöm. Köszönöm szépen.
Köszi!
DELUXE BURGEREK
Mit kérsz?
Egy olyan hamburgert, aminek a belsejét 68 fokon jól átsütötték.
Sült krumplival.
Ennyi.
Rendben. Úgy lesz.
Ha étterembe mész, és hamburgert akarsz rendelni,
érdemes a hőmérsékletet megadni,
mert a „félangolos”, az „angolos” és a „jól átsütött” szubjektív fogalmak.
Nem szabad a színét vagy a levét nézni.
És ha azt mondják: „Nincs hőmérőnk. Nem fog menni.”,
akkor rendelj valami mást!
Amikor elkezdtem ezt a munkát,
talán azt hittem,
ha elég embert beperlünk, és kellően sok pénzt elszedünk tőlük,
az változtat a hozzáállásukon.
Most lettem 64 éves,
de nem érzem úgy, hogy elértem azt, amit szerettem volna.
Szóval…
Nos, tényleg azt hittem,
hogy ebben a életszakaszban többé már
ilyen dolgok nem fognak előfordulni.
De előfordulnak.
Állandóan.
MARLER KÉRVÉNYÉRE REAGÁLVA
A USDA RÉSZLEGES TILTÁST VEZETETT BE,
ÁM EZ NEM OLDJA MEG A PROBLÉMÁT.
A SZALMONELLA A LEGTÖBB AMERIKAI CSIRKETERMÉKBEN MÉG ENGEDÉLYEZETT.
A fiam halála után
azt feltételeztem, hogy a kormány, a törvények, az intézkedések
vagy a tudomány és a technológia ezt megoldja.
Hogy az élelmiszer-biztonság nem azon a szinten lesz, mint 1993-ban.
DETWILER PROFESSZOR CÉLJA TOVÁBBRA IS
AZ ÉLELMISZER-BIZTONSÁG OKTATÁSA LEENDŐ VEZETŐK SZÁMÁRA.
A szabályozást végzők lefektethetnék az alapokat,
és megfelelő mederbe terelhetnék ezt az iparágat.
SARAH SORSCHER EGY JAVASLATON DOLGOZIK, A FARMOKON BŐVÍTENÉ A USDA HATÁSKÖRÉT.
Ha a nyilvánosság hangot adna a véleményének,
és nyomást gyakorolna a törvényhozókra,
tudatva velük, hogy ez így elfogadhatatlan,
akkor igen, én úgy hiszem, a törvényhozók képviselnék az érdekeiket.
ROSA DELAURO A KONGRESSZUSBAN TOVÁBBRA IS AZ ÉLELMEZÉS-BIZTONSÁG ÉLHARCOSA.
Szerintem ezeket a csatákat továbbra is meg kell vívnunk.
Úgy vélem, még sok a tennivaló, úgyhogy nekem lesz dolgom bőven.
A feliratot fordította: Botos János